Diari Oficial de la Generalitat Valenciana


Sumari del DOGV 7539, del 03-06-2015 (2015/4836)

RESOLUCIÓ de 15 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 049/15-EAE Montserrat, 068/14-EAE el Puig de Santa Maria i 083/14-EAE Guadassuar.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7539

Data del DOGV
:   03-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4836


Data del document
:   15-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Guadassuar
    * Puig de Santa Maria, el
    * Montserrat
    * impacte ambiental

RESOLUCIÓ de 15 de maig de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 049/15-EAE Montserrat, 068/14-EAE el Puig de Santa Maria i 083/14-EAE Guadassuar. [2015/4836]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 049/15-EAE Montserrat, 068/14-EAE el Puig de Santa Maria i 083/14-EAE Guadassuar.  
  
«Informe ambiental i territorial estratègic  
Número d'expedient: 49-2015-EAE.  
Objecte: modificació número 32 del Pla General d'Ordenació Urbana de Montserrat (València).  
Promotor: Ajuntament de Montserrat.  
Autoritat substantiva: Ajuntament.  
Localització: Montserrat (València).  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació número 32 del Pla General d'Ordenació Urbana de Montserrat (València), en sessió celebrada el 30 d'abril de 2015.  
En data 2 de març de 2015, es rep de l'Ajuntament de Montserrat sol·licitud d'inici de l'avaluació ambiental i territorial estratègica de la modificació número 32 del Pla General d'Ordenació Urbana de Montserrat (València) acompanyada de document inicial.  
Documentació aportada  
El 2 de març de 2015 es rep de l'Ajuntament de Montserrat el document d'inici de la modificació número 32 del pla general d'ordenació urbana (format paper i format digital, CD).  
Planejament vigent  
El municipi de Montserrat disposa de pla general d'ordenació urbana, aprovat definitivament per la Comissió Territorial d'Urbanisme el 16 de febrer de 1994. Sobre este es va emetre declaració d'impacte ambiental acceptable amb condicions de 4 de febrer de 1994. S'han aprovat diverses modificacions puntuals.  
En el planejament vigent, l'article 6.2 apartat G, condicions d'habitabilitat, és el següent:  
«1.4. Text de l'ordenança vigent  
Article 6.2. Condicions de l'edificació  
[?]  
Apartat G. Condicions d'habitabilitat  
1. Tota vivenda haurà de complir les normes d'habitabilitat i disseny que, per a l'àmbit de la Comunitat Valenciana, establix el Decret 85/1989, de 12 de juny (DOGV de 17.07.1989), sense perjuí que hagen de complir-se també condicions més restrictives que puguen derivar-se d'esta normativa.  
2. La dimensió mínima dels patis interiors serà, en tot cas, de 3x3 m lineals.  
3. En residències de tipus comunitari, com les de tercera edat, a més de complir les condicions generals estipulades, estaran subjectes a les condicions particulars següents:  
- El menjador i el saló tindran en el seu conjunt, com a mínim, una superfície de 4 m² per persona.  
- La cuina tindrà una superfície mínima d'1 m² per persona.  
- Hauran de disposar, com a mínim, d'una banyera i un bidet per cada 10 persones residents, i d'un inodor i un lavabo per cada 5 persones, disposats de manera racional per a compatibilitzar-ne l'ús.  
Caldrà ajustar-se al que disposa el Decret 40/1990, de 26 de febrer, del Consell, sobre registre, autorització i acreditació dels servicis socials a la Comunitat Valenciana.»  
Objecte de la modificació  
L'objecte de la modificació és l'adequació a la normativa estatal i autonòmica en vigor en relació amb les condicions d'habitabilitat d'edificacions modificant la redacció de l'article 6.2, condicions de l'edificació, en l'apartat G, condicions d'habitabilitat.  
La nova redacció seria la següent:  
«1.5 Text de la modificació  
Article 6.2. Condicions de l'edificació  
[?]  
Apartat G. Condicions d'habitabilitat  
Els edificis de vivenda i allotjament hauran de complir les normatives estatal i autonòmica en vigor pel que fa a les exigències bàsiques de disseny i qualitat, o la normativa que les substituïsca, modifique o complemente, i en concret:  
- El Codi Tècnic de l'Edificació, aprovat pel Reial Decret 314/2006, de 17 de març.  
- El Decret 151/2009, de 2 d'octubre, del Consell, pel qual s'aproven les exigències bàsiques de disseny i qualitat en edificis de vivenda i allotjament.  
- L'Orde de 7 de desembre de 2009, de la Conselleria de Medi Ambient, Aigua, Urbanisme i Vivenda, per la qual s'aproven les condicions de disseny i qualitat, en desplegament del Decret 151/2009, de 2 d'octubre, del Consell.  
- El Decret 184/2013, de 5 de desembre, del Consell, pel qual es modifica el Decret 151/2009, de 2 d'octubre, del Consell.»  
D'acord amb la documentació, la modificació afecta l'ordenació detallada (ordenances del PGOU) i no modifica la seua documentació gràfica, ni els estàndards funcionals i de qualitat de les dotacions públiques establits en el planejament vigent.  
Justificació de la modificació  
Es pretén la modificació indicada per a eliminar duplicitats legislatives i que les condicions d'habitabilitat establides en el pla general d'ordenació urbana no siguen més restrictives que les estatals i autonòmiques, ja que la condició que els patis tinguen una dimensió mínima de 3 x 3 m és inaplicable al nucli antic del municipi, on hi ha moltes vivendes amb fatxada inferior a 4 m.  
Possibles efectes sobre el medi ambient  
Els possibles efectes podrien ser sobre la població, però es tracta d'ajustar-se a la legislació vigent, per la qual cosa s'estima que no hi haurà efectes negatius significatius sobre el medi ambient.  
Consultes realitzades  
Per part d'esta direcció general, s'ha sotmés a consultes en la documentació inicial remesa, d'acord amb el que disposa l'article 51 de la LOTUP, a fi de determinar els efectes significatius en el medi ambient, d'acord amb els criteris exposats en l'annex VIII de la dita llei.  
  
Per això, tenint en consideració les característiques de la modificació presentada i els aspectes ambientals en què pot incidir, es consulta les administracions següents:  
  
Consulta Informe Administració consultada  
07.04.2015 22.04.2015 Servici Territorial d'Urbanisme de València. CITMA  
  
  
Els informes rebuts junt amb l'informe ambiental i territorial estratègic es publicaran en la pàgina web següent: http://www.citma.gva.es/ca/web/evaluacion-ambiental-y-territorial/buscador-por-municipios  
  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
Tenint en compte les característiques de la modificació plantejada, que tracta d'ajustar-se a la legislació vigent quant a les condicions d'habitabilitat de les edificacions, es considera que no s'ocasionaran efectes negatius significatius.  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació número 32 del Pla General d'Ordenació Urbana de Montserrat avaluada no establix el marc per a projectes i altres activitats subjectes a avaluació d'impacte ambiental; no influïx en altres plans i programes; no té incidència en el model territorial vigent al municipi, ni produïx increment en el consum de recursos; no suposa afecció sobre elements del patrimoni natural i cultural, i, tenint en compte l'informe emés, es pot concloure que la modificació no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb allò que s'ha exposat, es resol: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 32 del Pla General d'Ordenació Urbana de Montserrat, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot l'anterior, la Comissió d'Avaluació Ambiental acorda:  
Emetre informe ambiental i territorial estratègic favorable en el procediment simplificat de la modificació número 32 del Pla General d'Ordenació Urbana de Montserrat (València), per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa que li notifique perquè en prenga coneixement i tinga els efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de La Comissió d'Avaluació Ambiental: José del Valle Arocas.»  
«Informe ambiental i territorial estratègic  
Número d'expedient: 68-2014-EAE.  
Títol: Modificació 1/2014 del PG. Modificació de l'ordenació estructural, articles de les normes urbanístiques relatius a SNU.  
Promotor: Ajuntament del Puig de Santa Maria.  
Autoritat substantiva: Comissió Territorial d'Urbanisme i Ajuntament del Puig de Santa Maria.  
Localització: el Puig de Santa Maria (València).  
La Comissió Ambiental va adoptar acord sobre la necessitat de sotmetre a avaluació ambiental estratègica la modificació 1/2014 del PG. Modificació de l'ordenació estructural, articles de les normes urbanístiques relatius a SNU del Puig de Santa Maria, en sessió celebrada el 30 d'abril de 2015.  
En data 19 d'agost de 2014, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de la modificació 1/2014 del PG modificació de l'ordenació estructural, articles de les normes urbanístiques (NNUU) relatius a sòl no urbanitzable del Puig de Santa Maria (València).  
  
Documentació presentada  
L'Ajuntament del Puig de Santa Maria remet al Servici d'Avaluació Ambiental Estratègica la documentació relativa a la modificació 1/2014, del pla general del seu municipi, consistent en un esborrany de la modificació 1/2014, de data juliol de 2014, redactat per l'arquitecte municipal, segons el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana. La documentació es presenta únicament en format paper.  
  
En data 15 de setembre de 2014 es requerix a l'Ajuntament perquè amplie la documentació presentada i la remeta, també, en format digital. El 6 d'octubre es remet la documentació sol·licitada, indicant-hi que s'adjunta informe de l'arquitecte municipal de data 1 d'octubre de 2014, relatiu a la modificació introduïda respecte a l'esborrany original, com a conseqüència de l'entrada en vigor de la Llei 5/2014, de 25 de juliol, d'Ordenació del Territori, Urbanisme i Paisatge (LOTUP).  
  
Planejament vigent  
El planejament vigent al Puig és el pla general (PG), aprovat per la Comissió Territorial d'Urbanisme de València amb data 21 de desembre de 1999, en la qual s'homologava el PG de 1991 a la Llei 6/1994, de 15 de novembre, reguladora de l'activitat urbanística de la Comunitat Valenciana (LRAU). Esta homologació del PG compta amb declaració d'impacte ambiental (DIA) de data 22 de març de 1999 (expedient 409/0871-WOE).  
En data 17 d'octubre de 2008, l'Ajuntament del Puig va remetre una còpia del document consultiu de l'adaptació del pla general a la Llei 16/5155 UEX, als efectes de l'emissió del corresponent document de referència (DR), d'acord amb el procediment establit en la Llei 9/2006, de 28 d'abril, sobre avaluació dels efectes de determinats plans i programes en el medi ambient (LEAE), expedient 121/09-EAE. La Comissió d'Avaluació Ambiental emet, en data de 20 de juny de 2012, el document de referència.  
Modificació puntual: antecedents, justificació, objecte i àmbit  
Antecedents. Segons s'informa en la documentació presentada: «El planejament general del municipi data de finals de 1999, quan la Comissió Territorial d'Urbanisme va acordar aprovar definitivament el 21 de desembre de 1999 l'homologació a la Llei Reguladora de l'Activitat Urbanística (LRAU) del pla general del Puig de 1991.  
En la tramitació de la dita homologació, el Ministeri de Foment va obligar a considerar unes franges o bandes de reserva de 500 m a cada costat de l'autovia A-7, ja que estava previst el desdoblament de carrils en la mencionada via i encara no estava definit el seu traçat en aquell moment. Esta previsió va suposar que les franges es classificaran com a sòl no urbanitzable protegit en la categoria NUPE-4 ?Carreteres?.  
  
Quant a la regulació dels usos en el sòl protegit NUPE-4, la normativa urbanística del pla general només establix que... caldrà ajustar-se als usos del sòl i edificació estipulats en la Llei i Reglament de Carreteres. D'altra banda, la Llei 10/2004, del Sòl No Urbanitzable establix [?] que només es podran fer instal·lacions, construccions o obres que tinga previstes el planejament...», i estes, prèviament a la llicència municipal, hauran d'obtindre informe favorable de la conselleria competent en matèria de territori.  
En esta situació «teòricament no es pot autoritzar l'execució de cap obra, excepte estacions de servici», en l'àmbit de les franges de 500 m qualificades com a NUPE-4.  
Justificació. Segons la problemàtica exposada en els antecedents, esta «conduïx a una situació no desitjable, com és que uns terrenys de caràcter eminentment agrícola estiguen classificats com a sòl no urbanitzable protegit, no per la seua condició agrícola, sinó per estar inclosos en una reserva viària de 500 m [...] Així doncs, les parcel·les pertanyents a les franges de 500 m es veuen ?hipotecades- a no poder fer obres, com per exemple una caseta d'apers, que sí que poden dur a terme parcel·les agrícoles veïnes no incloses en les franges».  
Objecte. La modificació puntual presenta dos objectius:  
1r. Afegir com a usos permesos en l'articulat de la regulació del sòl no urbanitzable protegit NUPE-4, «carreteres», els usos previstos per al sòl no urbanitzable comú NUPE-1 (caseta d'apers, nau agrícola, usos sotmesos a DIC, etc.).  
2n. Rectificar o corregir errors o contradiccions detectades en l'articulat de les NNUU relacionat amb el sòl no urbanitzable comú (el pla només distingix dos tipus: NUCE-1 «agrícola-agropecuari» i NUCE-2 «cementeri»), en concret:  
- Regular sense contradiccions els usos permesos en el sòl no urbanitzable comú NUCE-1, eliminant l'apartat b de l'article 5.3.5 que remet de manera exclusiva als usos previstos en l'article 8.1.2. Complementàriament s'amplien els usos del dit article a «Altres instal·lacions associades al medi agrícola», i es permet amb això la implantació d'instal·lacions d'estabulació de cavalls, que no tinguen la consideració de granja, i els hivernacles (definint el que s'entén per hivernacle extensiu, per a possibilitar la seua implantació); instal·lacions, que segons s'indica en la documentació presentada: «la sol·licitud d'ubicació de la qual en el sòl NUCE-1 està en augment en els últims anys».  
  
- Regular sense contradiccions les condicions per a edificar tanques en el sòl no urbanitzable comú.  
- Remetre la construcció de vivendes en sòl no urbanitzable a la legislació vigent.  
- Quant a la regulació dels hivernacles, es considera imprescindible afinar en la definició de les condicions en què es pot autoritzar la instal·lació d'un hivernacle. D'esta manera, s'evita l'impacte excessiu d'este tipus d'instal·lacions amb la fixació d'una parcel·la mínima major que la superfície mitjana de les parcel·les rústiques minifundistes que componen el paisatge agrícola del terme.  
- Regular la separació a límits de predis contigus, séquies i camins: mínim 5 m.  
Àmbit. La modificació i ampliació d'usos en sòl no urbanitzable protegit se circumscriu a les franges de 500 m delimitades a un costat i a l'altre de l'AP-7, qualificades com a NUPE-4, carreteres.  
La correcció d'errors en la redacció de les normes urbanístiques del pla general tindran incidència en tot l'àmbit de sòl classificat com a no urbanitzable comú del municipi.  
Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, únicament afecta les determinacions que regulen el règim d'ús del sòl no urbanitzable.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta de les administracions públiques afectades.  
  
  
Data consulta Data informe Administració pública consultada  
14.10.2014 07.04.9297 WKE d'Ordenació, Planificació i ATE. Servici d'Infraestructures Verdes i Paisatge  
14.10.2014 28.11.8904 JEQ d'Ordenació, Planificació i ATE. Servici d'Ordenació del Territori  
14.10.2014 € Conselleria de Presidència i Agricultura, Pesca, Alimentació i Aigua. ST d'Agricultura  
14.10.2014 29.04.2015 Servici Territorial d'Urbanisme  
14.10.2014  
22.12.20/14   
03.03.2015 Ministeri de Foment. Demarcació de Carreteres de l'Estat a la CV  
  
  
  
El contingut íntegre dels informes es podrà consultar en el lloc web: http://www.cma.gva.es/eae.  
Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici d'Ordenació del Territori, en data 28 de novembre de 2014, emet un informe on indica que: «[...]en els àmbits on es planteja reajustar l'ús, les activitats i el règim de construccions hi ha afeccions per risc d'inundació [?] en distints graus.  
L'amplitud de l'àmbit d'aplicació combinada amb les afeccions del risc d'inundació, la tipologia d'activitats i la indeterminació de l'emplaçament d'estes fan impossible una major concreció de la compatibilitat o incompatibilitat de les noves implantacions i actuacions.  
  
La implantació dels nous usos determinats en la modificació de planejament proposada hauran de complir la normativa específica per a la gestió del sòl no urbanitzable arreplegada en la Llei 5/2014 LOTUP».  
  
I conclou l'informe indicant que: «[...] la ?modificació puntual 1/2014, d'alguns articles de les normes urbanístiques relatius al sòl no urbanitzable del pla general del Puig de Santa Maria- està afectada parcialment, segons el que descriu anteriorment, pel risc d'inundació, i els usos previstos es consideren compatibles amb el compliment de la normativa especificada, segons les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana».  
  
El 7 d'abril de 2015, el Servici d'Infraestructura Verda i Paisatge emet un informe en què indica: «que a excepció de la possibilitat d'implantació dels usos i edificacions ara permesos en el NUCE-1, en el NUPE-4, Carreteres, les modificacions esmentades no tindran una incidència significativa en el paisatge, per no alterar-se, a priori, el caràcter del paisatge del municipi ni la seua percepció».  
La modificació que permet establir els usos del SNU NUCE-1 el NUPE-4 «es considera que esta modificació sí que tindrà incidència en el paisatge, atés que, amb la implantació dels nous usos autoritzables, pot resultar afectat el caràcter del paisatge i la seua percepció [... ] esta modificació permet la localització d'usos, activitats, edificacions i instal·lacions en zones de gran visibilitat del municipi, atesa la seua ubicació junt amb les principals vies de comunicació que el travessen (punts d'observació principals), i d'elevat valor paisatgístic, per enquadrar-se part de l'àmbit afectat en el paisatge de rellevància regional ?PRR 37, Horta de València-  
[...] caldria determinar quins condicionants o instruments de paisatge es consideren necessaris... en este sentit,... cal eximir la modificació puntual 1/2014 de la realització d'estudi de paisatge, sempre que s'incloguera en la normativa urbanística l'obligatorietat d'elaborar un estudi d'integració paisatgística per a cada una de les possibles implantacions.  
  
Atés que el municipi no compta amb estudi de paisatge aprovat i les actuacions afectarien sòl protegit, fins que no s'aprove l'estudi mencionat, els estudis d'integració paisatgística requerits hauran de tindre l'informe d'este servici».  
La Demarcació de Carreteres de l'Estat a la Comunitat Valenciana del Ministeri de Foment, el 3 de març de 2015, «informa en sentit favorable, amb caràcter vinculant, l'actuació sol·licitada», i assenyala «que l'article 10.2 de la Llei 25/1988, de 29 de juliol, de Carreteres, disposa: ?Acordada la redacció, revisió o modificació d'un instrument de planejament urbanístic que afecte carreteres estatals, l'òrgan competent per a atorgar la seua aprovació inicial haurà d'enviar, amb anterioritat a la dita aprovació, el contingut del projecte al Ministeri de Foment, perquè emeta, en el termini d'un mes, i amb caràcter vinculant, informe comprensiu dels suggeriments que considere convenient[...]?»  
  
El Servici Territorial d'Urbanisme de València emet un informe en data 29 d'abril de 2015, en el qual realitza una sèrie d'indicacions a considerar en la nova redacció dels articles de les NNUU modificats.  
  
Conclou l'informe assenyalant que: «atés que s'ha ampliat la possibilitat de determinades construccions en sòl no urbanitzable, es presumix que l'ordenació proposada podria ser compatible amb la legislació urbanística vigent, mentres es tinguen en compte les qüestions indicades prèviament a l'elaboració de la versió preliminar del pla».  
  
Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual avaluada no influïx en altres plans o programes; no té incidència en el model territorial vigent en el municipi, ni produïx increment en el consum de recursos; no suposa afecció sobre elements del patrimoni natural i cultural, i, tenint en consideració els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 1/2014, del pla general del municipi del Puig de Santa Maria, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que s'ajuste a allò que s'ha descrit en la documentació presentada i s'incorpore la determinació següent, prèviament a la seua aprovació definitiva:  
  
- S'haurà d'incloure en la normativa urbanística del PGOU l'obligatorietat d'elaborar un estudi d'integració paisatgística per a cada una de les possibles implantacions; estudis que, fins que no s'aprove l'estudi de paisatge d'àmbit municipal del PGOU, hauran de tindre l'informe del Servici d'Infraestructura Verda i Paisatge de la Conselleria d'Infraestructures, Territori i Medi Ambient.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació puntual.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat de la modificació 1/2014 del PG. Modificació de l'Ordenació Estructural, articles de les normes urbanístiques relatius a SNU del Puig de Santa Maria per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 83/5219-OGW.  
Títol: modificació puntual del pla general de Guadassuar-Connexió CV-523 amb CV-522.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Guadassuar (València).  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació puntual del pla general de Guadassuar-Connexió CV-523 amb CV-522, en sessió celebrada el 30 d'abril de 2015.  
A) Documentació aportada  
En data 21 d'octubre de 2014 té entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud de l'Ajuntament de Guadassuar d'inici de l'avaluació ambiental i territorial estratègica de la modificació puntual del pla general de Guadassuar-Connexió CV-523 amb CV-522, acompanyada del document inicial estratègic de la proposta de modificació.  
  
La documentació aportada està d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP). La documentació es presenta en primera instància en format digital i, posteriorment, a requeriment de la Subdirecció General d'Avaluació Ambiental i Territorial, en format paper, degudament diligenciat.  
B) Planejament vigent  
El pla general de Guadassuar va ser aprovat definitivament per acord de la Comissió Territorial d'Urbanisme, en data 17 de juliol de 2013 (BOP 18.09.2013).  
L'Ajuntament en ple, en sessió de data 31 de juliol de 2014, va acordar sotmetre a informació pública la modificació puntual del pla general de Guadassuar-Connexió CV-523 amb CV-522, i es va publicar en el Diari Oficial de la Comunitat Valenciana número 7359 de 12 de setembre de 2014.  
L'àmbit territorial que queda afectat per la proposta de modificació puntual del pla general de Guadassuar correspon, fonamentalment, al sòl urbanitzable SUZR- 1, ubicat al nord-est del municipi.  
  
C) Modificació puntual del pla general de Guadassuar: objecte i justificació  
C.1. Antecedents. Previsió del pla general vigent  
La carretera CV-522 de Guadassuar a Alginet i la CV-523 de Guadassuar a Algemesí formen part de la Xarxa Local de Carreteres de la Diputació de València. La CV-523 permet, per tant, la connexió entre la CV-42 i la CV-50.  
La CV-522 arriba des d'Alginet al nord del nucli urbà de Guadassuar, es connecta amb el carrer del Riu Magre i finalitza el seu traçat en la intersecció amb l'avinguda de la Diputació. En la dita avinguda inicia el seu traçat la CV-523, que aprofita un tram en travessia pel carrer del Riu Magre, per a després dirigir-se pel carrer de València, en direcció est, cap a Algemesí.  
En el vigent pla general de Guadassuar, aprovat definitivament el 17 de juliol de 2013, es preveu la connexió entre la CV-522 i la CV-523, la qual es fa pel carrer del Riu Magre, i es qualifica com a xarxa primària la connexió esmentada, que rodeja el col·legi de Sant Francesc, els accessos al qual es fan des del carrer del Riu Magre i des del carrer de València.  
En el pla general vigent, el tram de travessia de la CV-523, que s'inicia com s'indicava a l'avinguda de la Diputació, es prolonga fins al PK 0+850, aproximadament, on finalitza el sòl urbà corresponent al SUZR-1.  
La CV-522 té una intensitat mitjana diària (IMD) de circulació de 1.000 vehicles/dia, aproximadament, amb un percentatge de pesants de l'1,72 %.  
La CV-523 té una intensitat mitjana diària (IMD) de circulació de 4.150 vehicles/dia, aproximadament, amb un percentatge de pesants de l'1,81 %.  
C.2. Objecte i justificació de la modificació  
La carretera CV-523 presenta, actualment, des del seu origen en la intersecció amb l'avinguda de la Diputació fins al PK 0+500, aproximadament, un tram de travessia on s'identifiquen problemes, fonamentalment relacionats amb:  
- La seguretat viària, que afecta el tràfic de vianants i ciclista, de major vulnerabilitat, especialment agreujat per la presència d'instal·lacions educatives, el col·legi de Sant Francesc, que origina encreuaments de vianants escolars, i per la localització de l'ermita de Sant Roc, ubicada en el cantó en què intersecten el carrer del Riu Magre i el carrer de València.  
- Contaminació atmosfèrica associada al soroll i la pol·lució generats pel trànsit.  
A fi de donar solució als problemes mencionats, l'Ajuntament de Guadassuar considera convenient la realització d'un tram de carretera de nova planta configurat com una variant de traçat a la carretera CV-523, de manera que l'actual tram de travessia, entre PK0+000 i Pk0+500, puga adaptar-se a una configuració totalment urbana, mantenint la seua condició de xarxa primària actual.  
D) Característiques de la modificació puntual del PG de Guadassuar  
Com s'indicava anteriorment, amb l'objecte de donar solució als problemes de seguretat viària i funcionalitat mencionats anteriorment, proposa l'Ajuntament un traçat en variant de la CV-523, en el tram que afecta l'actual travessia, aproximadament entre el Pk 0+000 i el Pk 0+500, de manera que el nou traçat partiria des de l'avinguda de la Diputació i aniria cap a l'est, pel nord del sòl urbà, fins a aconseguir novament l'actual traçat de la CV-523, d'eixida cap a Algemesí. La modificació de traçat afecta al sòl urbanitzable SUZR-1.  
  
En les imatges adjuntes, s'observa la proposta de traçat alternatiu que es presenta en la modificació puntual del pla general de Guadassuar.  
  
  
  
  
Proposta traçat variant de la CV-523 € Planejament modificat  
  
Segons s'indica en el document inicial estratègic:  
- La modificació de traçat de la CV-523 queda inclòs en el sector SUZR-1 i haurà de ser integrat en el disseny de la urbanització del sector esmentat. Per tant, la modificació d'este traçat de viari afectarà només la seua previsió en les indicades fitxes, així com a nivell de plans, els quals arreplegaran la modificació tal com es mostrava en la imatge anterior.  
- La modificació no altera la previsió de dotacions ni els altres estàndards del pla general, en concret, no modifica cap dels estàndards previstos per al desenrotllament del sector SUZR-1, on es produïx la modificació de traçat del vial.  
- La modificació no modifica la qualificació ni la classificació del sòl.  
- La modificació de traçat manté la seua condició de xarxa primària.  
  
En la documentació aportada, s'adjunten les fitxes de planejament i gestió del SUZR-1 i del SUZR-2 que queden afectades com a conseqüència de la modificació, així com els plans modificats del pla general.  
  
E) Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa, en relació amb l'àmbit territorial de la modificació proposada, el següent:  
- L'àmbit de la modificació afecta sòl urbà i urbanitzable. En concret, el SUZR-1.  
- En la cartografia temàtica de CITMA, part del SUZR-1 queda afectat per risc d'inundabilitat 6, segons PATRICOVA, per desbordament del riu Magre.  
- No s'afecten espais de la RN 2000.  
- L'àmbit territorial queda inclòs en el límit del Pla d'Ordenació dels Recursos Naturals (PORN) de- l'Albufera.  
- No afecta sòl forestal.  
- No s'afecta cap microreserva de flora o fauna.  
- En l'àmbit territorial queda ubicat el Molí de l'Ermita i queda creuat per la Séquia d'Ori.  
- El Pla Especial davant del Risc Sísmic a la Comunitat Valenciana (Decret 44/2011, de 29 d'abril, del Consell) establix que el municipi de Xàbia presenta una intensitat sísmica de 8 (EMS), per a un període de retorn de 500 anys.  
- Presenta nivell alt de risc enfront de la vulnerabilitat dels aqüífers.  
  
- L'àmbit queda ubicat en zona d'alt risc d'erosió potencial.  
  
F) Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
  
Administració pública consultada Consulta Informe  
1 SDG d'Ordenació, planificació i ATES - Paisatge 31.10.2014 22.04.2015  
2 SDG d'Ordenació, planificació i ATES - PATRICOVA 31.10.2014 18.12.2014  
3 SDG d'Ordenació, planificació i ATES - PATRICOVA 31.10.2014 18.12.2014  
2 Servici Territorial d'Urbanisme València 06.11.2014 26.12.2014  
3 SDG Medi Natural 31.10.2014   
4 Diputació de València 06.11.2014 01.11.2014  
  
  
  
G) Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, després de la consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici de Planificació i Projectes de la Diputació Provincial de València, en el seu informe, rebut en data 26 de desembre de 2014, manifesta que la variant projectada s'ajusta al disseny facilitat per la Diputació de València; no obstant això, fa una sèrie de consideracions que han de ser arreplegades en la proposta definitiva, relacionades amb el repartiment de càrregues que suposa la construcció de la nova variant entre els sectors SUZR-1 i SUZR-6, i fonamentalment, amb el disseny de vials i glorietes de connexió.  
El Servici Territorial d'Urbanisme de València emet un informe favorable a la modificació puntual del pla general de Guadassuar, connexió de la CV-523 amb la CV-522, rebut en data 26 de desembre de 2014, si bé s'establixen una sèrie de consideracions que hauran d'arreplegar-se en la proposta definitiva de la modificació.  
El Servici d'Ordenació del Territori, en l'informe rebut en data 18 de desembre de 2014, en matèria de risc d'inundació, indica que:  
  
- Mitjançant una resolució de la directora general de Territori i Paisatge, de data 4 de maig de 2011, es va aprovar l'estudi d'inundabilitat corresponent al pla general de Guadassuar. En el dit estudi es plantegen mesures correctores per als sectors SUZR-1 I SUZR-2 que s'arrepleguen en les fitxes de planejament i gestió dels dits sectors.  
- En les fitxes de planejament i gestió del sector SUZR-1 que es modifiquen, s'arrepleguen mesures correctores en matèria d'inundabilitat que es van establir en l'estudi d'inundabilitat aprovat.  
- En aplicació de l'article 15 de la Normativa Urbanística del PATRICOVA, la determinació del risc d'inundació es fa segons l'estudi d'inundabilitat aprovat, per estar desenrotllat a major escala. Per això, per a la zona en què se situa la modificació proposada, després de les mesures correctores proposades en l'estudi mencionat, resulta que el sector SUZR-1 no queda afectat per risc d'inundació.  
  
- Quan s'execute el projecte de la carretera (connexió CV-523 amb CV-522) o bé quan s'urbanitze el dit vial amb el conjunt de les obres d'urbanització del sector SUZR-1, hauran de complir-se les condicions en matèria d'inundabilitat establides en la fitxa de planejament i gestió del sector SUZR-1.  
Per tot l'anterior, l'informe del Servici d'Ordenació del Territori considera que sempre que es complisquen les condicions en matèria d'inundabilitat establides en la fitxa de planejament i gestió del sector SUZR-1 no es derivaran efectes significatius sobre el medi ambient en matèria de risc d'inundació i, per tant, conclou que la modificació del pla general de Guadassuar. Connexió CV-523 amb CV-522, no està afectada per risc d'inundació i és compatible amb les determinacions normatives del PATRICOVA.  
En l'informe de la Subdirecció General d'Ordenació, Planificació i ATE, rebut en data 18 de novembre de 2014, en relació amb l'afecció del Pla d'Acció Territorial Corredors d'Infraestructures de la Comunitat Valenciana, s'indica que la modificació del pla general de Guadassuar proposada no està afectada pel dit PAT.  
Per la seua banda, el Servici d'Infraestructura Verda i Paisatge, en l'informe rebut en data 23 d'abril de 2015, posa de manifest que el traçat proposat per la modificació del pla general, a través del sector SUZR-1, resulta molt pròxim al Molí de l'Ermita i a la Séquia de l'Orí, que arriba a travessar-la. Els dits elements constituïxen recursos paisatgístics de valor, inclosos en la infraestructura verda del municipi. Per això, atés que resulten afectats elements estructurants de la infraestructura verda i el paisatge del municipi, l'alteració dels quals podria afectar-ne el caràcter i la percepció, es considera que la revisió del traçat de la xarxa primària a través del sector SUZR-1 podria tindre incidència en les matèries esmentades. Així doncs, es considera necessari incorporar un estudi d'integració paisatgística a la modificació puntual del pla general de Guadassuar. Connexió de la CV-523 amb la CV-522, que haurà de comptar amb l'informe favorable del Servici d'Infraestructura Verda i Paisatge, amb caràcter previ a l'aprovació definitiva de la modificació.  
H) Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
I) Acord  
Analitzada la proposta de la modificació puntual del pla general de Guadassuar. Connexió de la CV-523 amb la CV-522, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del pla general de Guadassuar.  
Per això, segons establix l'article 51.2.b) de la LOTUP, per considerar, d'acord amb els criteris de l'annex VIII de la dita llei, que la proposta de la modificació puntual del pla general de Guadassuar. Connexió de la CV-523 amb la CV-522, no té incidència significativa en el model territorial del dit municipi, no produïx increment significatiu en el consum de recursos, no té efectes significatius sobre espais naturals RN 2000, permetrà la consecució d'objectius de qualitat en relació amb la gestió urbanística i, havent tingut en compte les consultes fetes, es pot concloure que la proposta de la modificació puntual del pla general de Guadassuar. Connexió de la CV-523 amb la CV-522, del terme municipal de Guadassuar, no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
D'acord amb allò que s'ha exposat, es resol: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del pla general de Guadassuar. Connexió de la CV 523-amb la CV 522-, del municipi de Guadassuar, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació puntual del pla general d'acord amb la seua normativa sectorial, amb el compliment de la determinació següent:  
- Haurà d'elaborar-se un estudi d'integració paisatgística junt amb la proposta definitiva de la modificació puntual del pla general de Guadassuar. Connexió de la CV-523 amb la CV-522, que haurà de comptar amb informe favorable del Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques.  
Segons establix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació de la modificació puntual del pla general de Guadassuar. Connexió de la CV-523 amb la CV-522, en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb allò que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels Òrgans Territorials, d'Avaluació Ambiental i Urbanístics de la Generalitat.  
A la vista de tot l'anterior, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat de la modificació puntual del pla general de Guadassuar. Connexió de la CV-523 amb la CV-522, per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i tinga els efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 d'abril de 2015.- El secretari de La Comissió d'Avaluació Ambiental: José del Valle Arocas.»  
  
  
València, 15 de maig de 2015.- El director general d'Avaluació Ambiental i Territorial: Juan Giner Corell.